section_heading: Zapadno bojište
paragraph_text: Deveta armija je u lipnju 1918. premještena na Zapadno bojište. Sjedište stožera 9. armije je u Crepyju, a novim zapovjednikom postaje general pješaštva Fritz von Below kojemu je načelnik stožera Friedrich von Esebeck. Na Zapadnom bojištu 9. armija sudjeluje u Drugoj bitci na Marni (15. lipnja - 6. kolovoza 1918.) posljednjoj od Ludendorffovih proljetnih ofenziva. Oboljelog Fritza von Belowa na čelu 9.armije 6. kolovoza 1918. zamjenjuje general pješaštva Adolph von Carlowitz kojemu je načelnik stožera potpukovnik Wilhelm Faupel. Adolph von Carlowitz međutim, 9. armijom zapovijeda svega nešto više od mjesec dana budući je ista 18. rujna 1918. rasformirana.